Andrej Nemeš

Andrej Nemeš (iné mená: Andrej Nemes, Endre Nemes, (do roku 1928) Andrej Nágel; * 10. november 1909, Pécsvárad† 22. september 1985, Štokholm) bol švédsko-česko-slovensko-maďarský maliar, grafik, scénograf a pedagóg  židovského pôvodu. Bol surrealista vychádzajúci z lyrickej abstrakcie. Venoval sa maľbe, kresbe, grafike, nástennej maľbe a monumentálnej tvorbe pre architektúru. Pred Druhov svetovou vojnou emigroval do Švédska.

 Život 
Endre Nemes sa narodil v meste Pécsvárad na juhu Maďarska, 11 km od mesta Pécs, rodičom Ignácovi a Terese Nágelovej (za slobodna Kugelová). Endre bol prostredný z troch synov maďarského štátneho úradníka.

Nágelovci sa presťahovali do Levoče a neskôr do Spišskej Novej Vsi, kde Endre navštevoval školu. V roku 1924 sa presťahoval k otcovi do Maďarska. Po štúdiu na gymnáziu v Budapešti odišiel do Viedne študovať filozofiu. Po niekoľkých mesiacoch sa vrátil na Slovensko. Zmenil si meno na Nemes a začal pracovať ako novinár a básnik.

V rokoch 19281930 sa živil ako karikaturista v Prahe. V rokoch 19301935 študoval na Akadémii výtvarných umení u profesora Williho Novaka a pracoval ako výtvarný kritik denníku Magyar Ujság. Spriatelil sa s členmi Skupiny 42 – František Gross, František Hudeček, Václav Bartovský, Peter Weiss a slovenskí umelci Cyprián Majerník, Koloman Sokol a Tibor Honty. Taktiež sa zoznámil so svojím celoživotným priateľom Jakubom Bauernfreundom. Spolu s ním sa zúčastnil na študijnom pobyte v Paríži. Ten bol súčasťou ceny Akadémie ktorú získal v roku 1933.

Roku 1938 emigroval do Fínska. Zamestnal sa ako učiteľ na maliarskej škole v Helsinkách. Začal vystavovať na kolektívnych výstavách a samostatne vystavoval v Osle. Počas prevej fínsko-sovietskej vojny bol vykázaný z Fínska. Prechodne žil vo Švédsku. Neskôr, tesne pred nemeckou inváziou, dostal azyl v Nórsku. Ako dobrovoľník vstúpil do nórskej armády. Po porážke Nórska nemeckými vojskami utiekol do Švédska. V roku 1941 samostatne vystavoval v Štokholme a Malmö. Dánsko-švédsky podnikateľ a zberateľ umenia Herman Gotthardt zakúpil približne pätnásť jeho obrazov.

Endre Nemes bol jedným zo zakladajúcich členov surrealistickej skupiny Minotaur a iniciátorom združenia Umelci v exile.

V roku 1945 sa oženil s Héléne Exemplaroff, s ktorou má dcéru Catherine (1947). Spoluzakladal časopis Prisma a stal sa riaditeľom a učiteľom na Valands Konstskola v Göteborgu. Švédske občianstvo získal v roku 1948. Podnikol viaceré cesty do Paríža a Londýna. V roku 1955 sa presťahoval do Štokholmu a venoval sa len voľnej tvorbe.

Jeho manželka Héléne zomrela v roku 1960. O tri roky neskôr sa oženil s keramičkou Britt-Louise Sundell. V roku 1965 se im narodila dcéra Lena.

V roku 1965 bol vymenovaný za člena Švédskej kráľovskej akadémie pre slobodné umenia a v roku 1968 ho menovali za profesora.

Endre Nemes zomrel vo veku 75 rokov v Štokholme 22. novembra 1985.

 Významné diela 
 Zátišie s hydinou (1935), tempera na plátne, Slovenská národná galéria, Bratislava
 Figurálna kompozícia (1935 – 1936), olej na plátne, Slovenská národná galéria, Bratislava
 Dve ženy (1943), tempera, olej na papieri, Slovenská národná galéria, Bratislava
 Maliarsky ateliér (1937), tempera na lepenke, Slovenská národná galéria, Bratislava
 Tri modelky so psom a pianom (okolo 1934), olej na plátne, Galéria Nedbalka, Bratislava
 Klafingrighet-Všetečný (1967), olej na plátne, Galéria Nedbalka, Bratislava
 Veľká pantomíma (1944), olej na plátne, Galéria Nedbalka, Bratislava

 Scénografie 
 1949 – scéna a kostýmy pre Prokofjevov balet, Kráľovská opera Štokholm
 1960 – scéna a kostýmy k operete A. Adama, Veľké divadlo Göteborg

 Realizácie v architektúre 
 1949 Hodiny so zodiakom, 4 × 4 m, Västertorp
 1951 – 1952 nástropné stucco lustro na ploche 170 m² v Lysekile
 1953 – 1955 skladaná mramorová intarzia (850 × 840 cm) na námestí Axel Dahlströmstorg v Göteborgu (Högbotorp)
 1955 Smaltovaný vlys (150 × 1 400 cm) pre priečelie školy Eriksdal, Skövde
 1957 – 1958 Nástenná maľba (stucco lustro), škola Härryda (140 × 750 cm), šesť smaltových obrazov pre väznica v Skogome
 1960 Smalt, priečelie Obecného domu, Starrkärr pri Göteborgu (590 × 290 cm)
 1961 Kovová mreža 600 × 300 cm, súkr. vila, Göteborg
 Smaltový vlys (210 × 1400 cm), sídlisko Örebro
 Smalt (250 × 500 cm), sporiteľna v Hötorgscity, Štokholm
 Smalt (120 × 360 cm), reštaurácia Aniara, Štokholm
 1964 Smalt (260 × 360 cm) hlavná budova firmy Kjessler/Mannerstrale, Štokholm
 1965 stucco lustro, Dom bytového podniku Göteborg (250 × 350 cm)
 1966 stucco lustro, Psychiatrická klinika Nörrköping (246 × 485 cm)
 1971 sedem malieb pre švédsku Snemovňu
 1984 dve sklenené okná (230 × 130 cm), Múzeum Endre Nemes, Pécs
 1982 – 1984 triptych gobelínov, Prvá sporiteľňa v Štokholme (330 × 690, 330 × 540, 330 × 540 cm)

 Výstavy 
 Autorské (výber) 
 1936 Galéria Hugo Feigl, Praha (s Jakubom Bauernfreundom)
 1941 Štokholm, Malmö
 1945 galéria Tókanten, Kodaň
 1947 galérie Farba a tvar, Štokholm
 1948 Dom umenia, Göteborg
 1950 Göteborg, Štokholm
 1954 Printed Art Club, Philadelphia
 1958 Akadémia výtvarných umení, Štokholm, Dom umenia, Göteborg
 1959 Documenta II, Kassel, Galéria Charles Lienhard, Zürich, Spolok umelcov, Freiburg
 1962 Dom umelcov, Štokholm
 1963 Retrospektívna výstava Jakub Bauernfreund-Endre Nemes, Národná galéria, Praha
 2007 – 2008 Pálffyho palác, BratislavaEndre NEMES - po 35 rokoch opäť na Slovensku (v spolupráci s Henkel Slovensko)  – Galéria mesta Bratislavy

 Skupinové (výber) 
 1943 Skupina Minotaur, radnica Malmö
 1945 Mladé medzinárodné umenie, Uppsala
 1954 Skupina 54, Göteborg
 1959 Skupina Nový Valand, Dom umelcov, Oslo
 1970 Műcsarnok, Budapešť
 1976 Vilém Nowak a jeho škola, Národná galéria v Prahe

 Zastúpenie v zbierkach (výber) 
 Národná galéria v Prahe
 Moravská galéria Brno
 Slovenská národná galéria, Bratislava
 Ateneumin Taidemuseo, Helsinki
 Nasjonalgalleriet Oslo
 Nationalmuseum Štokholm
 Moderna Museet StockholmEndre Nemes, Anxiety and craving
 Göteborg Konstmuseum
 Gallerie degli Uffizi, Florencia
 Tel Aviv Museum
 Israel Museum, Jeruzalem
 Endre Nemes Múzeum, Pécs
 Narodni muzej, Belehrad
 Museum Bochum
 The Brooklyn Museum, New York
 Philadelphia Museum of Art
 University of Liverpool

 Referencie 

 Externé odkazy 
 Endre Nemes na webumenia.sk
 Maľba ustavičným hľadaním - kultura.pravda.sk

Kategória:Švédski maliari
Kategória:Slovenskí maliari
Kategória:Maďarskí maliari
Kategória:Českí maliari
Kategória:Slovenské osobnosti židovského pôvodu